钦定古今图书集成/历象汇编/庶征典/第122卷 > 《管窥辑要》 > 元
## 钦定古今图书集成/历象汇编/庶征典/第122卷 > 《管窥辑要》 > 元

### 世祖至元六年奉化州桃源山崩

按《元史世祖本纪》，不载。　按《续文献通考》，“至元六年
九月，奉化州山崩，水涌出平地，溺死人甚众。松阳、龙
泉二县水涨入城中，深丈馀，溺死五百馀人。遂昌县
尤甚，平地三丈馀。桃源乡山崩，压溺民居五十三家，
死者三百六十馀人。”

至元九年，龙兴靖安山裂。

按《元史世祖本纪》。不载　按《五行志》。“至元九年。龙兴
靖安县山石迸裂涌水。人多死者。”

至元二十七年，沂州灵川县山崖崩。

按《元史世祖本纪》。不载　按《五行志》。二十七年六月
丁卯。“沂州东苍山有巨石。大如屋。崩裂坠地。声震如
雷。七月丙戌。广西灵川县临江石崖崩。”

### 成宗大德元年衡州酃县山崩

按：《元史成宗本纪》云云。

大德十一年，营道县山裂。

按《元史成宗本纪》。不载。　按《五行志》。“十一年三月，道
州营道县暴雨。山裂百三十馀处。”

### 武宗至大三年荆门州山崩

按《元史武宗本纪》：“至大三年六月，襄阳峡州路荆门
州大水，山崩，坏官廨民居二万一千八百二十九间，
死者三千四百六十六人。”

### 仁宗延祐二年成纪县山移

按《元史仁宗本纪》，延祐二年五月乙丑，秦州成纪县
山移，是夜疾风电雹，北山南移，至夕河川，次日再移，
平地突出土阜，高者二三丈，陷没民居，敕遣官核验
赈恤。　按《马祖常传》，“秦州山移，祖常言：山不动之物，
今而动焉，由在野有当用不用之贤，在官有当言不
言之伎，故致然尔。”疏闻，大臣皆家居待罪。

延祐四年，成纪县山崩。

按《元史仁宗本纪》：“四年七月己丑，成纪县山崩，土石
溃徙，坏田稼庐舍，压死居民。”

延祐五年，泰安、陇西、宁远山崩。

按《元史仁宗本纪》：“五年二月，泰安县山崩。五月己卯，
巩昌、陇西大雨，南土山崩，压死居民，给粮赈之。七月
戊子，巩昌路宁远山崩。”

延祐六年八月，伏羌县山崩。

按：《元史仁宗本纪》云云。

延祐七年，英宗即位，成纪县山崩。

按《元史英宗本纪》：“七年三月庚寅即位，是岁秦州成
纪县暴雨山崩，朽坏坟起，覆没畜产。”

### 英宗至治元年成纪县山崩

按《元史英宗本纪》：“至治元年八月壬戌，秦州成纪县
山崩。”

至治二年，建昌山崩。

按《元史英宗本纪》：“二年十二月甲子朔，南康建昌州
大水，山崩，死者四十七人。”

### 泰定帝泰定元年定州成纪县山崩

按《元史泰定帝本纪》：“泰定元年七月戊申，定州山崩。
八月癸未，秦州成纪县大雨，山崩水溢，壅土至来谷
河，成丘阜。”

泰定二年，“奉《安山》移。”

按《元史泰定帝本纪》，“二年六月丁未，秦州奉安山移。”
泰定四年，天全道通渭县山崩。

按《元史泰定帝本纪》：“四年八月，巩昌府通渭县山崩。”

按：《五行志》：“四年八月，天全道山崩，飞石击人中者。”

辄死。

### 文宗至顺元年通渭山崩

按《元史文宗本纪》：“至顺元年七月己未，通渭山崩，压
民舍。”

至顺四年，顺帝即位，山崩。

按《元史顺帝本纪》，“四年六月己巳即位。八月，巩昌徽
州山崩。九月庚申，秦州山崩。十月丙寅，凤州山崩。十
一月丙申，巩昌成纪县地裂山崩。辛亥，秦州地裂山崩。”

### 顺帝元统二年鸡鸣山崩

按：《元史顺帝本纪》：“二年八月辛未，鸡鸣山崩，陷为池，
方百里，人死者众。”

至元二年，秦州山崩，宿松山裂。

按《元史顺帝本纪》：“至元二年春正月乙丑，宿松县山
裂。五月壬申，秦州山崩。”

至元四年，信州山裂，巩昌山崩。

按《元史顺帝本纪》。四年六月。信州路灵山裂。　按《五
行志》。“四年七月丙辰。巩昌府山崩。”

至元六年，“成纪山崩。”

按：《元史顺帝本纪》：“六年六月己亥，秦州成纪县山崩
地裂。”

### 至正二年济南惠州山崩

按《元史顺帝本纪》，至正二年六月壬子，济南山崩水
涌。七月庚午，惠州路罗浮山崩　按《五行志》，“至正二
年七月，惠州雨水，罗浮山崩，凡二十七处，坏民居，塞
田涧。”

至正三年，秦州、巩昌山崩。

按《元史顺帝本纪》，“至正三年二月，秦州成纪县、巩昌
府宁远伏羌县山崩水涌，溺死人无筭”　按《五行志》，
“三年六月乙巳，秦州奉安县南坡崩裂，压死人畜。七
月戊辰，巩昌山崩，人畜死者众。”

至正六年，罗浮山崩。

按《元史顺帝本纪》。不载　按《五行志》，“六年六月，广州
增城县罗浮山崩，水涌溢，溺死百馀人。”

至正八年，广西山崩。

按《元史顺帝本纪》，八年五月庚子，广西山崩水涌。
至正九年七月，靖海宁州山裂。永春县象山崩
按《元史顺帝本纪》，不载。　按《五行志》，“九年七月庚寅，
泉州大风雨，永春县南象山崩，压死者甚众。”

按：《续文献通考》：“九年，靖海宁州山岩俱裂，涌水，人多
死者。”

至正十年，宁州、瑞州山崩，泉州山鸣。

按《元史顺帝本纪》。不载。　按《五行志》：“十年五月甲子。
龙兴宁州大雨。山崩数十处。丙寅瑞州上高县蒙山
崩。十一月乙酉，泉州安溪县侯山鸣。”

至正十二年，霍山崩。

按《元史顺帝本纪》。不载　按《五行志》。十二年十月丙
午。霍州赵城县霍山崩。涌石数里。前三日。山鸣如雷。
禽兽惊散。

至正十三年七月，汾州“白彪山坼。”

按《元史顺帝本纪》。不载。　按《五行志》云云。

至正十五年。四月。宁国敬亭。麻姑。华阳诸山崩
按《元史顺帝本纪》。不载　按五行志云云。

至正十七年，鹅鼻山崩。

按《元史顺帝本纪》：“十七年十月，静江路山崩地陷，大
水。十二月丁酉，庆元路象山县鹅鼻山崩。”

至正二十六年，吴山、卧龙山、沂水山、三秀山、巩县山、
蒲城洛岸、和顺崖俱崩。

按《元史顺帝本纪》：二十六年六月壬子，绍兴路山阴
县卧龙山裂。　按《五行志》：“二十六年三月，赣榆县吴
山崩。丙辰，泉州同安县大雷雨，三秀山崩。是月，河南
府巩县大霖雨，地震山崩。十一月辛丑，华州蒲城县
洛岸崩，壅水绝流三日。十二月庚午，华州之蒲城县
洛水和顺崖崩，其崖戴石，有岩穴可居。是日压死辟
乱”者七十馀人。

按：《续文献通考》：“二十六年六月，沂水山崩。”

至正二十七年，沂州山、《大藏》山崩。

按《元史顺帝本纪》。“二十七年六月丁卯，沂州山崩”
按《五行志》：“二十七年六月，沂州山石崩裂。有声如雷。
七月丙戌，静江灵川县大藏山石崖崩。”

至正二十八年，静安忻州《灵川山》石崩裂。

按《元史顺帝本纪》。不载　按《续文献通考》：“二十八年
龙兴静安县山石迸裂涌水。人多死者。六月忻州蒙
昌山有巨石。大如屋。崩裂坠地。声震如雷。七月广西
灵川县临江石岩崩。”